# Abnaki

### De Viquipèdia

Abnaki
Població total | 7.509 (cens del 2000)
Regions amb població significativa | Canadà (Quebec), Estats Units (Maine)
Llengua | anglès, llengües algonquines
Religió | animisme
Grups humans relacionats | maliseet, passamakoddy, penobscot

Els abnaki són una confederació de tribus ameríndia, la parla dels quals pertany a les llengües algonquines. El seu nom procedia de wabunaki “els qui viuen a la sortida del sol”. Comprenia les tribus norridgewock, penobscot, passamakoddy, maliseet, sokoki i arosaguntacok. Menys els dues últimes, les altres ara es consideren tribus independents.

## [edita] Localització

Antigament ocuparen la costa litoral de Maine, als EUA. Actualment, els abnaki que són reconeguts amb aquest nom viuen a les reserve de Welinak i Odanok (Quebec), al llarg del Saint Laurent.

## [edita] Demografia

La Confederació comprenia el 1600 uns 20 llogarrets i potser 12.000 abnakis orientals i 14.000 occidentals, però havien estat reduïts a 3.000 el 1611. El 1990 eren uns 1.811 a Quebec. La seva llengua, però, només tenia 50 parlants el 1960. Segons dades del cens dels EUA del 2000, la Abenaki Nation of Missiquoi té 2.385 indis purs, 137 barrejats amb altres tribus, 2.686 barrejats amb altres races i 264 barrejats amb altres races i altres tribus. En total, 5.472 individus. Al Quebec hi havia 2.037 individus repartits entre les comunitats d’Odanak (1.819 individus) i Wôlinak (218 individus). En total, hi ha 7.509 individus.

Territori dels abnaki

## [edita] Costums

La Confederació fou formada com a Lliga de resistència i protecció contra els atacs de la Confederació iroquesa, especialment dels mohawk. Ocupava totes les tribus de Nova Anglaterra i Nova Brunsvic, i fins i tot un temps va acollir els lenape. Principalment vivien de la cacera i de la pesca. El blat de moro era conreat al llarg de la costa, i mé intensament de Nord a Sud. Al Nord vivien en wigwams d’escorça de cedre en forma de cúpula i amb forat al sostre, habitats per vàries famílies. La cacera s’obtenia amb llaços i trampes, i arcs i fletxes. Anomenaven gluskabe a l’escorça de bedoll, en honor d’un heroi diví que demanà als arbres que curessin del seu poble.

Parella d'abnakis, s. XVIII

Cada tribu consistia en petites bandes comandades per un cabdill o cap civil, el qual dirigia però tenia poques obligacions d’autoritat; alhora, tenien un cap guerrer. Les guerres les decidia un Consell General format per tots els homes i dones membres de la tribu. Un Gran Consell de Cabdills i representants de cada família decidia altres qüestions d’importància per al grup.

També havien institucionalitzat la companyonia, amb responsabilitats mútues que unien els dos homes per a tota la vida. Com la resta de tribus algonquines, creien en Manito com a força sobrenatural que estava a l’interior de qualsevol ésser viu. També creien en un heroi cultural que un dia havia de tornar per tal d’ajudar a la tribu en temps de gran necessitat, i que encara avui dia persisteix. Els seus cants són d’una intensa poesia.

## [edita] Història

Foren una de les primeres tribus que van contactar amb els blancs, cosa que els provocaria una forta davallada de la població i un canvi en els relacions econòmiques amb les altres tribus. Van perdre entre un 70 i un 90 % dels efectius, i van rebre refugiats pennacook i sokoki.

Des del 1625 comerciaren pells de castor amb la colònia de Plymouth. Fins aleshores es dedicaven a la cacera d’aus aquàtiques i al conreu estacional de moresc. El canvi que els obligà a marxar a l’interior a caçar amb grups familiars facilitaria el 1632 la penetració dels jesuïtes.

Wigwam abnaki fet d'escorça

Eren amics dels blancs, i per influència dels missioners francesos del segle XVII s’aliaren amb els francesos des que Jean Vincent de l’Abbadie, baró de Saint Castin, va fer un port d’exportació de pells a Castine (Maine) i es casà amb la filla d’un sagamore o sachem abnaki. Quan els anglesos destruiren la seva casa el 1688, els abnaki reaccionaren destruint les colònies angleses de Saco (Maine), Dover i Salmon (Nova Hampshire), Haver Hill i Deerfield (Massachusetts) i s’implicaren a la Guerra del Rei Guillem (1689-1695), a la Guerra de al Reina Anna (1702-1713) i a la Guerra del Rei Jordi (1744-1748).

Foren vençuts pels anglesos a Norridgewock (1724) i Peqwawket (1725). El 1757 s’aliarien amb Montcalm contra els anglesos, però el 1763 s’haugueren de sotmetre quen dominaren tot Canadà. Des d’aleshores es van retirar a Canadà, establint-se primer a Saint Francis (Ontario) i després al Quebec. En l'actualitat el membre destacat de la nació abnaki és l'escriptor Joseph Bruchac.

## [edita] Enllaços externs

- Abenaki Nation
- Llengua Abnaki
- Història de les Primeres Nacions: Abnaki
- Exemples de llengua abnaki al Museu de la Llengua
- [1]
- [2]

Obtingut de "http://ca.wikipedia.org../../../a/b/n/Abnaki.html"

Categoria: Abnakis

##### Views

- Article
- Discussió
- Revisió actual

##### Cerca

##### En altres llengües

- Български
- Deutsch
- Ελληνικά
- English
- Español
- Français
- Galego
- Hrvatski
- Nederlands
- Polski
- Română
- Русский
- Svenska